Charles Roach Smith

**Charles Roach Smith**, nado o 20 de agosto de 1807 na Illa de Wight e finado o 2 de agosto de 1890 en Strood, condado de Kent, foi un anticuario, arqueólogo afeccionado e numismático inglés, pioneiro no estudo estatístico dos achados de moedas romanas.

## Traxectoria 
### Familia e formación 
Roach Smith naceu en Landguard Manor, Shanklin, na Illa de Wight, o máis novo dos fillos do granxeiro John Smith, e da súa muller, Ann, filla de Henry Roach, de Arreton Manor. O seu pai morreu cando Charles era un neno e desde aquela pasou a vivir na casa do seu avó materno, en Arreton. A súa nai morreu cara a 1824. 

Roach Smith asistiu a unha pequena escola en Swaythling, Southampton, e cando o seu mestre foi destinado a St. Cross, preto de Winchester, Charles marchou con el. Arredor de 1820, continuou a súa educación nunha escola meirande en Lymington, Hampshire. Estes obxectos foron incorporados anos máis tarde ao Museo Británico, onde formaron o núcleo da colección nacional de antigüidades romano-británicas.

### Sociedades científicas 
Roach Smith pertenceu a moi diversas sociedades científicas, tanto británicas como do estranxeiro. Foi elixido membro da Sociedade de Anticuarios de Londres en 1836. Pertenceu tamén á Real Sociedade de Anticuarios do Norte e ás Sociedades de Anticuarios de Francia, de Normandía, de Picardía, do Oeste, e de Morini. Así mesmo, durante moitos anos correu a cargo do artigo mensual da sección *Antiquarian Notes* na revista ''The Gentleman's Magazine*.

Durante máis de cincuenta anos foi moi activo nas actividades da *London Numismatic Society* (antecedente da *Royal Numismatic Society*), da que foi un dos seus secretarios entre 1841 e 1844. Tamén foi autor de numerosas contribucións á súa revista *Numismatic Chronicle*.

### Derradeiros anos 
Logo de diminuír a súa dedicación á actividade académica, adquiriu, para vivir a súa xubilación, unha pequena propiedade en Strood, Kent, con algún terreo de horta. Aí dedicouse fundamentalmente á pomoloxía e á obtención de viño. Sobre isto publicou un opúsculo en 1863 titulado *On the Scarcity of Home-grown Fruits in Great Britain*, previamente aparecido como artigo en *Proceedings of the Historical Society of Lancashire and Cheshire*, do que se distribuíron mil copias en Francia e en Alemaña. Roach Smith avogaba pola conveniencia da plantación do terreo baleiro nas beiras das vías do ferrocarril con maceiras ananas e outras clases de árbores froiteiras, e esta foi unha suxestión amplamente adoptada noutros países e dun xeito máis limitado en Inglaterra.

## Publicacións 
### Monografías 
* (1848-1880). ; ; ; ; ; ; . J. R. Smith, Londres.
* (1850). **. Londres.
* (1850). *.'' J. R. Smith, Londres.
* (1854). '**. Londres.
* (1855). **'. Londres.
* (1858). '**. Londres.
* (1859). **'. Londres.
* (1863). . Brakell, Liverpool.
* (1874). ''*. Londres.
* (1871). *A Catalogue of Anglo-Saxon and other Antiquities discovered at Faversham, in Kent, and bequeathed by William Gibbs of that town to the South Kensington Museum''. Eyre & Spottiswoode, Londres. [2ª ed. en 1873]
* (1877). '**. Bell and Sons, Londres.
* (1889). **' (con S. W. Stevenson e F. W. Madden). Bell and Sons, Londres.
* (1883-1991). *Retrospections, Social and Archaeological*. Vol 1 (1883); Vol. 2 (1886); Vol. 3 (1991). Bell and Sons, Londres.

## Notas 
## Véxase tamén 
### Bibliografía 
* Prideaux Courtney, W. (1898). "". En *Dictionary of National Biography*. 53. Londres: Smith, Elder & Co.
* Rhodes, M. (2004). "Smith, Charles Roach (1806-1890)". En *Oxford Dictionary of National Biography*. Oxford University Press.
*
* "Obituary: Charles Roach Smith., F.S.A". En *Journal of the British Archaeological Association*. Vol 46.1890. Nº 3.
* Scott, S. (2017). "'Gratefully dedicated to the subscribers': The archaeological publishing projects and achievements of Charles Roach Smith". En *Internet Archaeology*. 46.